ལིག་ཉིན་གྱིས་བཤད་རྒྱུར།ཞིང་ཆེན་ལུས་རྩལ་འགྲན་ཚོགས་དང་དམངས་ཡོངས་ཀྱི་ལུས་ཕུང་བདེ་སྲུང་ཚོགས་ཆེན་ནི་ཞིང་ཆེན་ཡོངས་ཀྱི་ལུས་རྩལ་འཕེལ་རྒྱས་ཆུ་ཚད་ཀྱི་སྤྱི་ཁྱབ་གཟིགས་ཞིབ་ཆེན་མོ་ཞིག་སྟེ།ཞིང་ཆེན་ཡོངས་ཀྱི་ལུས་རྩལ་བདེ་ཐང་མུར་འཕེལ་བདེ་ཐང་འཕེལ་རྒྱས་ལ་སྐུལ་འདེད་བྱེད་པའི་འཁྲབ་སྟོན་ཡུལ་དངོས་ཤིག་ཀྱང་ཡིན།དེ་བས་འགྲན་ཞུགས་མི་སྣ་དག་དང་བྱ་བ་སྒྲུབ་མཁན་དག་གིས་ཀྲུང་ཧྭའི་ལུས་རྩལ་གྱི་དགོངས་དོན་དང་ལུས་རྩལ་གྱི་ཀུན་སྤྱོད་དར་སྤེལ་བཏང་སྟེ་ཨོ་རྩལ་གྱི་སྙིང་སྟོབས་མཐོར་འདེགས་ཀྱིས་སེམས་ཤུགས་གཅིག་ཏུ་སྒྲིལ་ནས་མཚོ་སྔོན་ལ་བྱས་རྗེས་འཇོག་པའི་དབྱངས་རྟ་མཉམ་བཀྲོལ་གྱིས་ཐེངས་འདིའི་ལུས་རྩལ་འགྲན་ཚོགས་དེ་སྔར་ལས་ངོ་མཚར་ལྡན་པ་དང་ལུས་རྩལ་གྱི་འཁྲབ་སྟོན་གཟབ་རྒྱས་ངང་བསྡུས་ནས་བདེ་ཐང་ཅན་གྱི་དམངས་ཡོངས་ལ་ཕན་པའི་ལུས་རྩལ་འགྲན་ཚོགས་གཟབ་རྒྱས་ཤིག་བསྡུ་དགོས་ཟེར།ཞིང་ཆེན་ཡོངས་ཀྱི་གོང་འོག་བར་གསུམ་གྱིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་དེ་མཛུབ་སྟོན་དུ་བཟུང་ནས་ལྔ་བཞིའི་འཐབ་ཇུས།སྔོན་འགྲོ་གཅིག་དང་མཐོ་བ་གཉིསཀྱི་འཐབ་ཇུས་གཅིག་བསྡུས་ཀྱིས་ལག་བསྟར་བྱས་ཏེ།ཤུགས་ཆེན་པོའི་སྒོ་ནས་མཚོ་སྔོན་གསར་པའི་སྙིང་སྟོབས་དར་སྤེལ་བཏང་བ་བཅས་ནི།ཐེངས་འདིའི་ལུས་རྩལ་འགྲན་ཚོགས་འཚོག་པའི་གོ་སྐབས་སུ་བཟུང་ནས་མང་ཚོགས་ཀྱི་ལུས་རྩལ་ལ་སྐུལ་འདེད་བྱེད་པར་གཅིག་གྱུར་བྱས་ཏེ།ལུས་རྩལ་འགྲན་སྡུར་དང་ལུས་རྩལ་ཐོན་ལས་ཀྱི་སྙོམས་སྒྲིག་བྱ་བ་འཕེལ་རྒྱས་སུ་གཏོང་དགོས་ཟེར།དེ་མིན་མཚོ་སྔོན་དེ་ལུས་རྩལ་ཐད་ཀྱི་ཞིང་ཆེན་སྟོབས་ལྡན་ལ་འགྱུར་བར་ཤུགས་སྣོན་བྱས་ཏེ་ཁྱོན་ཡོངས་ནས་འབྱོར་འབྲིང་སྤྱི་ཚོགས་དང་འབྱོར་ཕྱུག་དཔལ་ཡོན་འཆམ་མཐུན་མཛེས་སྡུག་གི་མཚོ་སྔོན་གསར་པ་འཛུགས་བསྐྲུན་བྱེད་པར་བདེ་ཐང་གི་རྨང་གཞི་བརྟན་པོ་ཞིག་གཏིང་དགོས་ཟེར།